cyanic-selkie/wikianc huggingface dataset:
สภาแห่งชาติ (ประเทศลาว)
การเลือกตั้งของลาว
ผู้สมัครรับเลือกตั้งในนามของพรรคนั้นจะไม่มีสิทธิเสนอชื่อของตนเองเป็นผู้สมัคร แต่จะต้องได้รับการเสนอชื่อจากองค์การจัดตั้งพรรค หรือองค์การจัดตั้งอื่น ๆ เท่านั้น เมื่อองค์การจัดตั้งนั้นเสนอรายชื่อผู้สมัครในนามองค์การจัดตั้งของตน แล้ว (โดยไม่จำกัดจำนวน ทั้งนี้ ย่อมขึ้นอยู่กับการพิจารณาตามความเหมาะสม) คณะกรรมการคัดเลือกผู้สมัครของพรรคจะทำหน้าที่คัดเลือกและคัดสรรผู้ได้รับการเสนอชื่อเหล่านั้นให้เป็นผู้สมัครรับเลือกตั้งในนามของพรรคนอกจากนั้น อาจมีผู้สมัครอิสระที่เสนอตนเองเป็นผู้สมัครรับเลือกตั้งด้วย แต่มักไม่ได้รับความสนใจจากประชาชนนัก อย่างไรก็ตาม ผู้สมัครอิสระนี้จะสมัครในนามอิสระได้ก็ต่อเมื่อได้รับอนุญาตจากพรรคแล้วเท่านั้น (ถ้าคุณสมบัติไม่โดดเด่นพอ อาจไม่ได้รับอนุญาตให้เป็นผู้สมัครรับเลือกตั้ง) และมักไม่ค่อยมีใครกล้าจะลงเป็นผู้สมัครอิสระเนื่องจากเสี่ยงต่อการตรวจสอบและการเสื่อมเสียชื่อเสียงถ้าไม่ได้รับการเลือกตั้งสูง (อาทิ ข้อหา “อยากดัง” หรือต้องการแสวงหาผลประโยชน์) ผู้สมัครรับเลือกตั้งในลาว (ทั้งผู้ที่ได้รับการเสนอชื่อให้เป็นผู้สมัครรับเลือกตั้งในนามพรรคและผู้สมัครอิสระ) จึงมักจะต้องถูกตรวจสอบประวัติอย่างละเอียดและเข้มงวด หลักคิดเกี่ยวกับประเด็นนี้ของลาวนั้น ลาวมองว่าผู้จะลงสมัครรับเลือกตั้งนั้นควรจะเป็นผู้ที่มีความสามารถสูง มีความซื่อสัตย์ และแสดงให้เห็นเป็นที่ประจักษ์จนผู้คนยอมรับและร่วมกันเสนอให้เป็นผู้สมัครเพื่อรับการคัดเลือกและ กลั่นกรองจากพรรค ผู้ได้รับการเสนอชื่อเข้ารับการคัดเลือกเป็นผู้ลงสมัครรับเลือกตั้งของพรรคนี้จึงเป็นผู้ที่มีฐานต้นทุนทางสังคมสูงและมีผู้รับรองการเสนอชื่อจำนวนมาก มิใช่ใครจะมาสมัครหรือได้รับการเสนอชื่อก็ได้ ทัศนคติของคนลาวต่อผู้ที่มาสมัครโดยที่ไม่มีใครเสนอชื่อ ไม่มีผู้ชื่นชมในความรู้ความสามารถหรือความซื่อสัตย์ ไม่มีผลงานเป็นที่ประจักษ์ ย่อมสันนิษฐานเป็นอย่างอื่นไม่ได้ว่าอาจเข้ามาเพื่อผลประโยชน์ส่วนตน ดังนั้น ผู้สมัครอิสระจึงมักไม่ได้รับความสนใจและมักไม่ได้รับการเลือกตั้ง ทั้งนี้ หลักคิดนี้เป็นเพียงข้อสันนิษฐานเท่านั้น ดังนั้น จึงอาจมีผู้สมัครอิสระบางท่านที่สามารถพิสูจน์ความสามารถได้เมื่อได้รับการเลือกตั้งเป็นสมาชิกสภาแห่งชาติแล้ว และมักแสดงความคิดเห็นได้อิสระโดยไม่ขึ้นต่อพรรค
การเลือกตั้งในลาวเป็น “การกาออก” (กาหมายเลขที่จะไม่เลือก) ซึ่งผู้ที่ได้รับคะแนนมากที่สุดและถัดลงไปจนครบจำนวนที่ต้องเลือกออกจะเป็นผู้ที่ไม่ได้รับการเลือกตั้ง ซึ่งการเลือกแบบนี้ถือเป็นเอกลักษณ์ของลาว แม้อาจสร้างความสับสนบ้างในเขตที่มีผู้สมัครจำนวนมากแต่มีผู้แทนน้อย (อาทิ เขตเลือกตั้งที่ 1 กำแพงนครเวียงจันทน์ มีผู้แทน 15 ท่าน แต่มีผู้สมัคร 21 ท่าน จึงจำเป็นจะต้องกาออก 6 ท่าน) แต่ก็นับว่าสมเหตุผล เพราะบางครั้งการตัดสินใจกาออกก็ตัดสินใจง่ายกว่าเลือกเข้า โดยเฉพาะเขตที่มีจำนวนผู้สมัครใกล้เคียงกับจำนวนผู้แทน
คณะกรรมการการเลือกตั้ง
คณะกรรมการการเลือกตั้งของ สปป.ลาว เป็นคณะกรรมการที่ได้รับการจัดตั้งขึ้นชั่วคราวเพื่อจัดการเลือกตั้ง ก่อนวัน (ที่คาดว่าจะมีการ) เลือกตั้งไม่น้อยกว่า 120 วัน และอายุการหรือวาระของคณะกรรมการการเลือกตั้งจะสิ้นสุดลงหลังการประชุมปฐมฤกษ์ของสภาแห่งชาติชุดใหม่ (เมื่อได้จัดการเลือกตั้งเสร็จเรียบร้อย รวมทั้ง รายงานผลการเลือกตั้งต่อสภาแห่งชาติชุดเก่า และสภาแห่งชาติชุดเก่าได้รับรองผลการเลือกตั้งนั้นแล้ว) คณะกรรมการการเลือกตั้งจัดตั้งขึ้นโดยอาศัยอำนาจตามมติของกรมการเมืองศูนย์กลางพรรค และกฎหมายว่าด้วยการเลือกตั้งสมาชิกสภาแห่งชาติ ประธานสภาแห่งชาติ โดยตำแหน่ง ประธานคณะประจำสภาแห่งชาติ เป็นผู้ลงนามแต่งตั้งคณะกรรมการการเลือกตั้งระดับชาติ และมีผลภายหลังประกาศรัฐดำรัสของประธานประเทศคณะกรรมการการเลือกตั้งมีหน้าที่ในการเตรียม จัดตั้ง ปฏิบัติ แบ่งภาระความรับผิดชอบ จัดตั้งองค์กรและบุคลากรช่วยดำเนินงาน เพื่ออำนวยการและควบคุมการเลือกตั้งให้เป็นไปด้วยความเรียบร้อย เป็นองค์กรกลางที่เข้ามาประสานงานให้หน่วยงานต่าง ๆ ทั้งองค์การจัดตั้งพรรค องค์การจัดตั้งรัฐ องค์การจัดตั้งมหาชน และภาคส่วนที่เกี่ยวข้องเข้ามาร่วมมือกันในการจัดการเลือกตั้งให้เป็นไปด้วยความเป็นระเบียบเรียบร้อยเพื่อเป็นการรับประกันว่าการเตรียมและการจัดการเลือกตั้งสมาชิกสภาแห่งชาติจะเป็นไปด้วยความเป็นระเบียบเรียบร้อย ประธานคณะประจำสภาแห่งชาติจะแต่งตั้งคณะกรรมการการเลือกตั้งในการเลือกตั้งแต่ละครั้ง จำนวนประมาณ15 - 17 คน ประกอบด้วยประธาน 1 คน และรองประธาน 2 - 3 คน คณะกรรมการการเลือกตั้งเป็นผู้ทรงคุณวุฒิที่เป็นผู้แทนจากหน่วยงานซึ่งรับผิดชอบเกี่ยวกับการเลือกตั้งต่าง ๆ ทั้งด้านการอำนวยการและการจัดการ งบประมาณ การรักษาความสงบ การประสานงาน งานประชาสัมพันธ์และเผยแพร่ความรู้ งานมวลชนและชุมชนสัมพันธ์ อาทิ ประธานสภาแห่งชาติ รองประธานประเทศ รองประธานสภาแห่งชาติ หัวหน้ากรรมาธิการ (ที่เกี่ยวข้อง) หัวหน้าห้องว่าการสภาแห่งชาติ ประธานคณะกำกับและตรวจสอบกลางแห่งรัฐ ประธานศูนย์กลางสหพันธ์แม่หญิงลาว หัวหน้าคณะโฆษณาและอบรมศูนย์กลางพรรค รัฐมนตรีว่าการกระทรวงการเงิน รัฐมนตรีว่าการกระทรวงแถลงข่าวและวัฒนธรรม รัฐมนตรีว่าการกระทรวงป้องกันความสงบ (ทั้งนี้อาจมีหน่วยงานอื่นเพิ่มเติมอีกตามความเหมาะสม) โดยองค์ประกอบและลักษณะการดำเนินงานสะท้อนให้เห็นได้ว่า คณะกรรมการการเลือกตั้งของลาวมีความเป็นอันหนึ่งอันเดียวกับสภาแห่งชาติอย่างยิ่ง นอกจากกรรมการส่วนใหญ่จะมาจากสภาแห่งชาติแล้ว พนักงานผู้ปฏิบัติงาน (ในองค์กรชั่วคราวนี้) ส่วนใหญ่ยังมาจากสภาแห่งชาติด้วย (ประกอบกับพนักงานหน่วยงานที่เกี่ยวข้องอื่น)
คณะกรรมการการเลือกตั้ง (สมาชิกสภาแห่งชาติ) ของ สปป.ลาว ประกอบด้วย ดังนี้
องค์ประกอบของคณะกรรมการการเลือกตั้งแต่ละระดับนั้น ให้มีตัวแทนจากคณะพรรค ฝ่ายอำนาจการปกครอง (เจ้าแขวง เจ้าเมือง นายบ้าน) และองค์การจัดตั้งมหาชนด้วย นอกจากนี้ คณะกรรมการการเลือกตั้งระดับชาติ ระดับแขวงกำแพงนคร เขตพิเศษ และระดับเมืองจะต้องมีผู้แทน (ตัวแทน) จากสภาแห่งชาติหรือห้องว่าการสภาแห่งชาติด้วยเสมอ ทั้งนี้ให้คณะกรรมการการเลือกตั้งแต่ละระดับนี้สามารถจัดองค์กรและแต่งตั้งบุคลากรเพื่อช่วยการดำเนินงานตามความเหมาะสม
แอนิมอลครอสซิง (ภาพยนฅร์)
แอนิมอลครอสซิงเดอะมูฟวี่ (Animal Forest: The Movie) เป็นภาพยนตร์การ์ตูนอนิเมะเกมญี่ปุ่น ได้ต้นแบบมาจากเกมแอนิมอลครอสซิง กำกับโดย โจจี้ ชิมุระ รวมการผลิตสร้างโดยนินเท็นโด, โอแอลเอ็มและVAP ออกจำหน่ายเผยแพร่โดยโตโฮ ออกฉายในโรงภาพยนตร์ในประเทศญี่ปุ่นเมื่อวันที่ 16 ธันวาคม พ.ศ. 2549 ทำรายได้ในญี่ปุ่นอยู่ที่ 1.7 พันล้านเยน (ประมาณ 16,216,000 ดอลลาร์สหรัฐ)ในบ็อกซ์ออฟฟิศ ส่วนเนื้อเรื่องมาจากเกมภาคของแอนิมอลครอสซิง: ไวลด์เวิลด์ การเล่าเรื่องเด็กสาวอายุ 11 ปี มีชื่อว่า "เอไอ" (ให้เสียงโดย ยูอิ โฮริเอะ)ได้ย้ายเข้ามาอยู่อาศัยมาในหมู่บ้านที่มีสัตว์อาศัยอยู่มากมายในช่วงฤดูร้อน จะมีกิจกรรมมากมายไม่ว่าจะเป็นทำงาน, หาเพื่อนใหม่และค้นหาความฝันของตัวเอง โอ้ไม่ใช่แค่เด็กสาวในหมู่บ้านอย่างคนเดียวนะ มีเด็กชายด้วย มีชื่อว่า "Yū" (ให้เสียงโดย ยู โคบายาชิ) ภาพยนตร์เรื่องนี้ไม่ได้ออกฉายนอกประเทศญี่ปุ่น ทางนินเท็นโดในอเมริกาในปี พ.ศ. 2550 เขาบอกว่าไม่มีแผนที่จะวางจำหน่ายภาพยนตร์การ์ตูนเรื่องนี้ในเวอร์ชันภาษาอังกฤษ อย่างไรก็ตามแฟนเกมส่วนใหญ่ทำการแปลเสียงจากเสียงญี่ปุ่นเป็นเวอร์ชันภาษาอังกฤษ
โยอิจิโระ คากิตานิ
โยอิจิโระ คากิตานิ เป็นนักฟุตบอลชาวญี่ปุ่น เล่นในตำแหน่งกองกลางตัวรุกให้กับสโมสรเซเรซโซ โอซากะ
อ๊อด อ๊อด
"อ๊อด อ๊อด" เป็นซิงเกิลที่ 2 ของวงเดอะริชแมนทอย จากผลงานอัลบั้มชุด ลำนำสะดิ้งเลิฟยู เพลงนี้มีเนื้อหาพูดถึง ผู้ชายคนหนึ่ง ซึ่งไปแอบรักสาวอินเตอร์ ไฮโซ ที่พูดไทยคำอังกฤษคำ จึงต้องฝึกพูดภาษาอังกฤษในแบบงู ๆ ปลา ๆ ในเนื้อเพลงมีการแทรกท่อนหนึ่งของเพลงโนบอดี้ของวันเดอร์เกิร์ลส์ด้วย เป็นเพลงแนวอัลเทอร์เนทีฟในรูปแบบความเป็นไทย
มิวสิกวิดีโอเป็นการล้อเลียนรายการโทรทัศน์ในยุคคริสต์ทศวรรษ 1960 โดยเป็นรายการเกี่ยวกับสุขภาพ เพื่อยั่วล้อกับเรื่องของอวัยวะ 'หัวใจ' อันสื่อถึงเรื่องรักใคร่ตามเนื้อหาของเพลง โดยมีการถ่ายทำทั้งในสตูดิโอและนอกสถานที่ (สวนลุมพินี) โดย แจ๊ป นักร้องนำ และมารีญา ลินน์ เป็นผู้ประกาศข่าว ส่วนสมาชิกคนอื่นๆ ของวงแสดงเป็นเจ้าหน้าที่ผลิตรายการ ผู้สื่อข่าว และวิทยากร
รายชื่อนวนิยายกำลังภายใน
รายชื่อ นิยายกำลังภายใน
เส้นขนานที่ 75
เส้นขนานที่ 75 อาจหมายถึง:
มุน จี-ฮู
มุน จี-ฮู (문지후; เกิด 29 เมษายน ค.ศ. 1991) เป็นนักแสดง นักร้อง และนายแบบชาวเกาหลีใต้ เขามีชื่อเสียงจากบทบาทนักแสดงหลักในเรื่อง ไอแฮฟทรีบอยเฟรนด์ส เขาเป็นอดีตสมาชิกวงบอยแบนด์เกาหลีใต้ชื่อ เอ-แจ็กซ์
พรรคประชาชาติ (พ.ศ. 2561)
พรรคประชาชาติ เป็นพรรคการเมืองที่ยื่นจดแจ้งจัดตั้งพรรคต่อ คณะกรรมการการเลือกตั้ง หรือ กกต. เป็นลำดับที่ 6/2561 เมื่อวันศุกร์ที่ 2 มีนาคม พ.ศ. 2561 โดยมีนายวันมูหัมมุดนอร์ มะทากับพวกเป็นผู้ก่อตั้งและนายสุรพล นาควานิชเป็นผู้ยื่นจดแจ้งจัดตั้งพรรค ซึ่งนายสุรพลมีนามสกุลเดียวกับ พลเอกธีรชัย นาควานิช อดีตองคมนตรีและอดีต ผู้บัญชาการทหารบก และพลโท ปิยวัฒน์ นาควานิช อดีตแม่ทัพภาคที่ 4 ทำให้มีการตั้งข้อสังเกตว่านายสุรพลเป็นเครือญาติกับทั้งสองท่านหรือไม่ซึ่งพลเอกธีรชัยและพลโทปิยวัฒน์ได้ออกมาปฏิเสธว่านายสุรพลไม่ได้เป็นเครือญาติกับทั้งสองท่าน
ต่อมานายสุรพลได้ให้สัมภาษณ์กับหนังสือพิมพ์มติชนว่าได้พูดคุยอย่างไม่เป็นทางการกับ กลุ่มวาดะห์ ในสังกัด พรรคเพื่อไทย ถึงเรื่องการย้ายมาสังกัดพรรคประชาชาติ ซึ่งกลุ่มวาดะห์ทั้งหมดได้ตัดสินใจย้ายมาสังกัดพรรคประชาชาติ
กระทั่งนาย ซูการ์โน มะทา แกนนำกลุ่มวาดะห์และเป็นน้องชายของนาย วันมูหะมัดนอร์ มะทา อดีต ประธานสภาผู้แทนราษฎร ได้ออกมาโพสต์เฟซบุ๊กยืนยันว่าทางกลุ่มวาดะห์ได้ย้ายมาสังกัดพรรคประชาชาติจริงตามกระแสข่าว
ซึ่งนาย อารีเพ็ญ อุตรสินธุ์ หนึ่งในแกนนำกลุ่มวาดะห์ได้ให้สัมภาษณ์ว่าทางพรรคเตรียมจัดการประชุมเพื่อเลือกคณะกรรมการบริหารพรรคชุดแรกในวันที่ 1 กันยายน พ.ศ. 2561 ที่หอประชุม มหาวิทยาลัยสงขลานครินทร์ วิทยาเขตปัตตานี ซึ่งผลปรากฏว่านาย วันมูหะมัดนอร์ มะทา อดีตประธานรัฐสภาดำรงตำแหน่งหัวหน้าพรรคคนแรก นาย วรวีร์ มะกูดี อดีตนายก สมาคมกีฬาฟุตบอลแห่งประเทศไทย ในพระบรมราชูปถัมภ์ ดำรงตำแหน่งรองหัวหน้าพรรคและ พันตำรวจเอก ทวี สอดส่อง อดีตเลขาธิการ ศูนย์อำนวยการบริหารจังหวัดชายแดนภาคใต้ หรือ ศอ.บต. ดำรงตำแหน่งเลขาธิการพรรคคนแรกและได้มีการยื่นจดทะเบียนจัดตั้งพรรคต่อ กกต. เมื่อวันพุธที่ 12 กันยายน พ.ศ. 2561
กระทั่งวันจันทร์ที่ 29 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ ๕๗/๒๕๖๑ (๒๑) ที่ประชุมมีมติรับจดทะเบียนจัดตั้งพรรคประชาชาติพร้อมกับพรรคการเมืองอีก 2 พรรคคือ พรรคแผ่นดินธรรม และ พรรคพลังชาติไทย
ในวันที่ 3 กรกฎาคม พ.ศ.2566 วันมูหะมัดนอร์ มะทา ประกาศลาออกจากตำแหน่งหัวหน้าพรรค หลังจากพรรคก้าวไกลและพรรคเพื่อไทยมีมติเสนอชื่อให้เป็นประธานสภาใน สภาผู้แทนราษฎรไทย ชุดที่ 26 ทำให้กรรมการบริหารพรรคชุดปัจจุบันพ้นจากตำแหน่ง โดยระหว่างนี้ วรวีร์ มะกูดี จะดำรงตำแหน่งรักษาการหัวหน้าพรรค และจะมีกำหนดเลือกหัวหน้าพรรคคนใหม่ในช่วงสิงหาคมในปีเดียวกัน
การเลือกตั้ง
ในปี 2566 พรรคประชาชาติได้รับเลือกตั้ง 9 ที่นั่ง จากแบบบัญชีรายชื่อ 2 ที่นั่ง และจากแบบเขตเลือกตั้ง 7 ที่นั่ง เมื่อพรรคก้าวไกลและพรรคเพื่อไทยตกลงตำแหน่งประธานสภาผู้แทนราษฎรกันไม่ได้ ทั้งสองพรรคจึงให้เสนอคนกลางคือ วันมูหะมัดนอร์ มะทา สมาชิกสภาผู้แทนราษฎรแบบบัญชีรายชื่อ และหัวหน้าพรรคประชาชาติ ซึ่งเคยดำรงตำแหน่งประธานสภาผู้แทนราษฎรเมื่อปี พ.ศ. 2539 ให้ดำรงตำแหน่งประสภาผู้แทนราษฎรอีกครั้ง ต่อมาวันมูหะหมัดนอร์ มะทา ได้ลาออกจากตำแหน่งหัวหน้าพรรค เนื่องจากกฎหมายห้ามมิให้ประธานสภาผู้แทนราษฎรเป็นผู้บริหารพรรคการเมือง
วิริยะ นามศิริพงศ์พันธุ์
ศาสตราจารย์ วิริยะ นามศิริพงศ์พันธุ์ เป็นอาจารย์คณะนิติศาสตร์ มหาวิทยาลัยธรรมศาสตร์ กรรมการในคณะกรรมการอิสระเพื่อการปฏิรูปการศึกษา รัฐบาล พลเอก ประยุทธ์ จันทร์โอชา กรรมการอำนวยการ สภาสังคมสงเคราะห์แห่งประเทศไทย ในพระบรมราชูปถัมภ์ และเป็นกรรมการในหน่วยงานต่างๆ อีกหลายหน่วยงาน เขาเป็นผู้พิการทางสายตา ที่มีบทบาทในการเป็นแกนนำรณรงค์เพื่อประโยชน์ของผู้พิการในหลายด้าน และได้รับรางวัลและการยกย่องจากหลายๆ หน่วยงาน
ประวัติ
สมรสกับ มณี นามศิริพงศ์พันธุ์ มีบุตรด้วยกัน 3 คน
การทำงาน
วิริยะรับราชการตำแหน่งศาสตราจารย์ระดับ 10 คณะนิติศาสตร์ มหาวิทยาลัยธรรมศาสตร์ นับเป็นผู้พิการไทยคนแรกที่ได้เข้ารับราชการ เคยเป็นพระอาจารย์ของพระเจ้าหลานเธอ พระองค์เจ้าพัชรกิติยาภาในช่วงที่พระองค์ทรงศึกษาอยู่ เขาเป็นผู้ก่อตั้งมูลนิธิสากลเพื่อคนพิการ
วิริยะเป็นหนึ่งในผู้ร่วมก่อตั้งพรรคไทยรักไทย จากจำนวน 23 คน และเมื่อพรรคไทยรักไทยชนะการเลือกตั้งใน พ.ศ. 2544 และ พ.ต.ท. ทักษิณ ชินวัตร เป็นนายกรัฐมนตรี เขาได้รับการแต่งตั้งให้เป็นที่ปรึกษานายกรัฐมนตรีด้านคนพิการ และเป็นประธานกรรมการที่ปรึกษาด้านคนพิการ สำนักเลขาธิการนายกรัฐมนตรี โดยดำรงตำแหน่งทั้งสอง ตั้งแต่ พ.ศ. 2544 - 2549 จนกระทั่งเกิดรัฐประหาร พ.ศ. 2549
ช่องซัดอาวุธ
ช่องซัดอาวุธ (machicolation) คือช่องบนพื้นเชิงเทินที่เปิดได้ระหว่างคันทวย ที่ใช้ในการหย่อนหินหรือของร้อนลงมายังหรือยิงศัตรูที่อยู่ข้างล่าง การออกแบบวิวัฒนาการขึ้นในสมัยกลางเมื่อนักรบนอร์มันกลับมาจากการไปทำสงครามครูเสด เชิงเทินที่มีช่องจะสร้างยื่นออกไปจากตัวกำแพง เชิงเทินชั่วคราว (hoarding) เป็นสิ่งก่อสร้างที่คล้ายกับเชิงเทินแต่สร้างด้วยไม้เฉพาะช่วงเวลาที่ถูกล้อม ช่องซัดอาวุธได้เปรียบกว่าเชิงเทินชั่วคราวเพราะเป็นส่วนหนึ่งของเชิงเทินที่สร้างด้วยหินซึ่งทำให้ปลอดภัยจากการถูกไฟไหม้
คำว่า machicolation มาจากภาษาฝรั่งเศสเก่า machicoller ที่มาจากภาษาพรอว็องส์เก่า machacol และจากภาษาละติน *maccāre ที่แปลว่า "บด, บีบอัด" ถ้าช่องอยู่บนเพดานของทางผ่านก็เรียกว่า "ช่องสังหาร" (murder-hole)
การใช้หลังสมัยกลาง
ช่องซัดอาวุธหลังสมัยกลางที่เป็นช่องระหว่างคันทวยแต่ไม่มีช่องที่ไม่มีที่เปิดใช้ในการตกแต่ง และกลายมาเป็นลักษณะของสิ่งก่อสร้างที่ไม่ใช่สิ่งก่อสร้างทางทหาร เช่นในการใช้ในการก่อสร้างสิ่งก่อสร้างในคริสต์ศตวรรษที่ 19 และ 20 ของสถาปัตยกรรมฟื้นฟูกอทิก
ราชวงศ์ที่ยี่สิบหกแห่งอียิปต์
ราชวงศ์ที่ยี่สิบหกแห่งอียิปต์ เป็นราชวงศ์ของฟาโรห์พื้นเมืองสุดท้ายที่ปกครองอียิปต์ก่อนการพิชิตของชาวเปอร์เซียในปี 525 ปีก่อนคริสตกาล (ถึงแม้ว่าจะมีราชวงศ์อื่นตามมาก็ตาม) ช่วงเวลาของราชวงศ์ที่ยี่สิบหกเรืองอำนาจ (ระหว่าง 664–525 ปีก่อนคริสตกาล) เรียกอีกอย่างว่า สมัยซาอิส หลังจากศูนย์กลางการปกครองย้ายมาอยู่ที่เมืองซาอิส และเป็นจุดเริ่มต้นของสมัยปลายของอียิปต์โบราณ
ประวัติราชวงศ์
ราชวงศ์ที่ยี่สิบหกอาจจะสืบอำนาจต่อมาจากราชวงศ์ที่ยี่สิบสี่แห่งอียิปต์ โดยฟาโรห์พซัมเตกที่ 1 อาจจะทรงเป็นผู้สืบเชื้อสายมาจากฟาโรห์บาเคนราเนฟ
หลังจากการพิชิตอียิปต์ของอัสซีเรียโดยจักรวรรดิอัสซีเรียใหม่ ในรัชสมัยของฟาโรห์ทาฮาร์กาและฟาโรห์ทันต์อมานิ และการล่มสลายของราชวงศ์ที่ยี่สิบห้าแห่งอียิปต์ในเวลาต่อมา ฟาโรห์พซัมเตกที่ 1 ทรงได้รับการยอมรับว่าเป็นฟาโรห์เพียงพระองค์เดียวที่ทรงปกครองอียิปต์ทั้งหมด พระองค์ทรงสร้างพันธมิตรกับกษัตริย์กิเกสแห่งลิเดีย ซึ่งส่งทหารรับจ้างจากคาเรียและกรีกโบราณมาให้พระองค์ โดยพระองค์ทรงใช้ในการรวมอียิปต์ทั้งหมดภายใต้การปกครองของพระองค์
จากการปล้นเมืองนีนะเวห์ใน 612 ปีก่อนคริสตกาล และการล่มสลายของจักรวรรดิอัสซีเรียใหม่ ทั้งฟาโรห์พซัมเตกที่ 1 และผู้สืบทอดของพระองค์ทรงพยายามที่จะแผ่อำนาจของอียิปต์อีกครั้งในบริเวณตะวันออกใกล้ แต่ก็ล่าถอยไปโดยกษัตริย์เนบูคัดเนสซาร์ที่ 2 แห่งจักรวรรดิบาบิโลนใหม่ และด้วยความช่วยเหลือจากทหารรับจ้างชาวกรีก ฟาโรห์เอพรีสสามารถยับยั้งความพยายามของชาวบาบิโลนที่จะพิชิตอียิปต์ได้
ในที่สุด จักรวรรดิเปอร์เซียสามารถรุกรานอียิปต์ในช่วง 525 ปีก่อนคริสตกาล เมื่อกษัตริย์แคมไบซีสที่ 2 ทรงจับกุมและสำเร็จโทษฟาโรห์พซัมเตหกที่ 3 ภายหลังจากการพิชิตอียิปต์ของราชวงศ์อะคีเมนีด และทรงสถาปนาให้ราชวงศ์อะเคมีนีดขึ้นเป็นราชวงศ์ที่ยี่สิบเจ็ดแห่งอียิปต์
ด้านทางโบราณคดี
ในเดือนพฤษภาคม ปี ค.ศ. 2020 ภารกิจทางโบราณคดีของอียิปต์ - สเปนที่นำโดยเอสเธอร์ ปอนเซ ได้เปิดเผยสุสานที่ไม่เหมือนสุสานอื่น ซึ่งประกอบด้วยห้องหนึ่งที่สร้างด้วยหินปูนเคลือบที่มีอายุย้อนไปถึงราชวงศ์ที่ยี่สิบหก (หรือที่เรียกว่า สมัยอัล-ซาวิ) ที่บริเวณเมืองอ็อกซิรินคัสโบราณ นักโบราณคดียังได้ค้นพบเหรียญทองแดง ตราประทับดินเหนียว หลุมฝังศพของชาวโรมัน และไม้กางเขนขนาดเล็ก  เมื่อวันที่ 3 ตุลาคม ค.ศ. 2020 อียิปต์เปิดตัวโลงศพของนักบวชและเสมียน 59 ศพจากราชวงศ์ที่ยี่สิบหกแห่งอียิปต์ ซึ่งมีอายุเกือบ 2,500 ปีที่แล้ว
รายพระนามฟาโรห์
ราชวงศ์ที่ยี่สิบหกแห่งอียิปต์อาจจะมีส่วนเกี่ยวข้องกับราชวงศ์ที่ยี่สิบสี่แห่งอียิปต์ โดยมาเนโธเรียงลำดับผู้ปกครองของราชวงศ์โดยเริ่มต้นด้วย:
เมื่อกษัตริย์ชาบากาแห่งนิวเบียทรงเอาชนะฟาโรห์บาเคนราเนฟ ซึ่งเป็นพระราชโอรสของฟาโรห์เทฟนัคท์ได้ พระองค์ทรงน่าจะแต่งตั้งผู้บัญชาการชาวนิเบียรั้งขึ้นเป็นเจ้าเมืองซาอิส ซึ่งอาจจะเป็นบุรุษนามว่า อัมเมริส ส่วนสเตฟินาเตส อาจจะเป็นผู้สิบเชื้อสายมาจากฟาโรห์บาเคนเรเนฟ บางครั้งทรงเรียกพระองค์ว่า ฟาโรห์เทฟนัคต์ที่ 2 ในวรรณกรรม ผู้ปกครองนามว่า เนเคปซอส ถูกระบุถึงผู้ปกครองท้องถิ่นนามว่า เนคาอูบา (ระหว่าง 678–672 ปีก่อนคริสตกาล) ส่วน เนโคของมาเนโธนั้น ก็คือ ฟาโรห์เนโคที่ 1(ระหว่าง 672–664 ปีก่อนคริสตกาล ซึ่งมาเนโธระบุว่าพระองค์ทรงครองราชย์เป็นเวลา 8 ปี ฟาโรห์เนโคที่ 1 ทรงถูกสังหารระหว่างความขัดแย้งกับกษัตริย์ทันต์อมานิแห่งนิวเบีย โดยฟาโรห์พซัมเตกที่ 1 ทรงลี้ภัยไปยังนครนีนะเวห์ ซึ่งเมืองหลวงของจักรวรรดิอัสซีเรียใหม่ และนิวัติกลับไปยังอียิปต์ เมื่อกษัตริย์อาชูร์บานิบัลทรงสามารถมีชัยเหนือกษัตริย์ทันต์อมานิได้ และทรงขับไล่กลับไปทางใต้ นักวิชาการได้เริ่มนับช่วงเวลาของราชวงศ์ที่ยี่สิบหกแห่งอียิปต์ในรัชสมัยของฟาโรห์พซัมเตกที่ 1
เกรจ วาเลนไทน์
เกรโกรี วิสนิสกี (Gregory Wisniski) เกิด 20 กันยายน ค.ศ. 1951 เป็นนักมวยปล้ำอาชีพชาวอเมริกันที่รู้จักกันดีในชื่อว่า เกรจ วาเลนไทน์ (Greg Valentine) ในหลักสูตรของอาชีพของเขาซึ่งได้ยาวนานกว่าสี่ทศวรรษที่ผ่านมา, วาเลนไทน์ได้แชมป์ทั้งหมด 40 แชมป์รวมทั้งแชมป์ NWA United States Heavyweight สหรัฐอเมริกาแชมป์รุ่นและสากลแชมป์อินเตอร์คอนติเนนทัล WWF เป็นศิษย์เก่าของ WWE และ WCW และได้รับบรรจุชื่อเข้าสู่ หอเกียรติยศดับเบิลยูดับเบิลยูอี ประจำปี 2004
ผลงานแชมป์
1Valentine actually won the title three times, but WWE only recognizes him as a two time champion.
ทาน (แก้ความกำกวม)
ทาน อาจหมายถึง
เส้นขนานที่ 85
เส้นขนานที่ 85 อาจหมายถึง:
เส้นขนานที่ 86
เส้นขนานที่ 86 อาจหมายถึง:
มังคุดทะเล
มังคุดทะเลหรือวา เป็นไม้ยืนต้นในวงศ์ Guttiferae  ไม่ผลัดใบ ต้นสีเทาดำ เปลือกแตกเป็นสะเก็ดตามยาว มียางสีเหลือง ใบเดี่ยว สีเขียว ผิวเรียบเป็นมัน ดอกเดี่ยว กลีบดอกสีเหลืองอมส้ม กลีบเลี้ยงสีเขียว ติดทยจนเป็นผล  เมื่อแกเป็นสีส้มอมแดง เปลือกหนา มีเนื้อหุ้มเมล็ด ไม้ใช้ในการก่อสร้างและทำเครื่องมือต่างๆ ผลใช้รับประทานได้
ครอบครัวตึ๋งหนืด
ครอบครัวตึ๋งหนืด (빈대가족 ; Stingy Family's) เป็นหนังสือการ์ตูนความรู้จากเกาหลีใต้ เป็นการ์ตูนที่แทรกเรื่องราวเกี่ยวกับเศรษฐศาสตร์ จัดพิมพ์ด้วยระบบภาพสี และมีฉบับลิขสิทธิ์ภาษาไทย โดยสำนักพิมพ์นานมีบุ๊คส์ ในประเทศไทยเริ่มออกจำหน่ายภายในปี พ.ศ. 2550 โดยเป็นเรื่องราวที่เกี่ยวข้องกับชาวเกาหลี ซึ่งเห็นแก่กินแต่ตอนหลังเริ่มหันมาให้ความสำคัญต่อความรู้ด้านการมัธยัสถ์อดออม และได้รับการตอบรับเชิงบวกในประเทศไทย โดยในช่วง พ.ศ. 2554 ครอบครัวตึ๋งหนืดมียอดขายเป็นอันดับหนึ่ง จากการจัดอันดับของศูนย์จำหน่ายหนังสือบีทูเอสในเดือนสิงหาคม พ.ศ. 2554 ด้วยเช่นกัน การ์ตูนความรู้ชุดดังกล่าว ยังมีความสัมพันธ์กับการ์ตูนชุด ครอบครัวหัวกะทิ โดยการ์ตูนทั้งสองชุดมีตัวละครที่เป็นพี่น้องกัน และเป็นการ์ตูนที่แทรกเรื่องราวเกี่ยวกับไอคิว จัดพิมพ์ด้วยระบบภาพสี ซึ่งมีฉบับลิขสิทธิ์ภาษาไทยโดยสำนักพิมพ์นานมีบุ๊คส์เช่นกัน และนอกจากนี้ ยังมีการ์ตูนเกี่ยวกับเศรษฐศาสตร์ ชุด สุดป่วนก๊วนกระเป๋าตุง โดยเป็นผลงานของทีมผู้เขียนครอบครัวตึ๋งหนืด และมีฉบับลิขสิทธิ์ภาษาไทยโดยสำนักพิมพ์นานมีบุ๊คส์ เช่นกัน และยังมีการ์ตูนเกี่ยวกับวิทยาศาสตร์ ชุด เซฟตีแมน ฮีโร่พันธุ์โก๊ะ โดยเป็นผลงานของทีมผู้เขียนครอบครัวตึ๋งหนืด และมีฉบับลิขสิทธิ์ภาษาไทยโดยสำนักพิมพ์นานมีบุ๊คส์ อีกเช่นกัน
การ์ตูนชุดนี้ยังได้รับการจัดสร้างเป็นเวอร์ชันละครโทรทัศน์ไทยโดยใช้ชื่อครอบครัวตึ๋งหนืดตืดขั้นเทพ
เนื้อเรื่องย่อ
ในเล่มที่ 1 หรือในตอนยุทธการหนีความจน โกโร่ซึ่งเป็นหัวหน้าครอบครัวได้ถูกลดเงินเดือน เพราะกิจการไม่ค่อยดี โรส ซึ่งเป็นแม่บ้านจึงได้เริ่มประหยัดอย่างจริงจัง จึงต้องย้ายบ้านไปยังอพาร์ตเมนต์ขนาดเล็กเท่ารูหนู และช่วยกันประหยัดมัธยัสถ์ จึงได้ย้ายไปอยู่ที่บ้านสองห้องนอน แต่เนื่องจากโดจิและคุณปู่ได้ย้ายมาเนื่องจากถูกคุณยายของโทรุไล่มา ส่วนคุณปู่บ้านถูกพายุหิมะถล่ม จึงมีแผนย้ายบ้านไปยังบ้านสามห้องนอนเพราะ ทั้งครอบครัวอยู่ด้วยกันจนเบียดเกินไป
ในเล่มที่ 2 ครอบครัวตึ๋งหนืดพยายามเก็บเงินเพื่อจะได้ย้ายไปอยู่บ้านในฝัน โรสได้เปิดร้านอาหารชื่อ ร้านอร้อย อร่อย จนในที่สุดครอบครัวตึ๋งหนืดก็สามารถย้ายไปบ้านสามห้องนอนได้สำเร็จ
ในเล่มที่ 3 บ้านของครอบครัวตึ๋งหนืดได้ถูกธนาคารยึด เพราะเจ้าของบ้านเป็นหนี้บัตรเครดิตเยอะมาก จึงพยายามเพื่อให้สามารถซื้อบ้านที่ถูกธนาคารยึดมาให้ได้ ซึ่งก็ทำสำเร็จ และยังเคยถูกสัมภาษณ์จากรายการที่สุดในโลกด้วย แต่ก็ยังต้องนอนรวมกันเพื่อประหยัดเหมือนเดิม ในเล่มที่ 4 ครอบครัวตึ๋งหนืดได้อธิบายบทบัญญัติตึ๋งหนืด100ประการ
ในเล่มที่ 5 ครอบครัวตึ๋งหนืดได้เข้าแข่งรายการความประหยัด ซึ่งได้เจอกับครอบครัวของคันนะซึ่งเป็นคู่แข่ง โดยกติกาคือถ้าทีมไหนเหลือเงินสะสมมากที่สุดจะเป็นทีมที่ชนะ ซึ่งทีมที่ชนะก็คือทีมครอบครัวตึ๋งหนืด ของรางวัลก็คือบัตรเที่ยวทะเล ซึ่งมีแค่ 2 ที่นั่ง และคุณปู่โดโร่คือคนทีได้ไปและคุณปู่ได้เลือกไปกับคุณยายมิซึโกะ ซึ่งเป็นคุณยายของคันนะ
ในเล่มที่ 6 ครอบครัวตึ๋งหนืดได้ถ่ายทอดเรื่องเศรษฐศาสตร์ให้โทรุ ในเล่มที่ 7 ครอบครัวตึ๋งหนืดได้ไปเที่ยวครั้งแรกที่เกาะเชจู ประเทศเกาหลีใต้ ในเล่มที่ 8 ครอบครัวตึ๋งหนืดก็ประสบปัญหาการเงินอีกครั้ง จึงเริ่มทำงานพิเศษเพิ่มขึ้นและงดค่าขนมของโทรุและฮารุด้วย จนกระทั่งสถานการณ์ก็กลับมาดีขึ้น
หลังจากนั้น ในเล่มที่ 9 ได้ย้ายไปยังบ้านเช่าขนาดเล็ก ซึ่งสมาชิกทุกคนต้องนอนรวมกันและประหยัดมากกว่าเดิม หลังจากนั้นในเล่ม 10 โดจิได้มีภรรยาชื่อ มินจอง ซึ่งเป็นพนักงานธนาคารที่มีนิสัยประหยัด ทั้งสองเคยไปพบกันที่ร้านกาแฟ พิพิธภัณฑ์ และโรงแรม และแต่งงานแบบประหยัดด้วย
หลังจากนั้นในเล่มที่ 11 โรสและมินจองได้มีบุตรอีกคนชื่อ คารุและโคจิ โดยคารุเป็นเพศหญิง ส่วนโคจิเป็นเพศชาย ในขณะเดียวกันจอห์นก็มีน้องชายชื่อโจอี้เช่นเดียวกัน ในเล่มที่ 12 คารุได้ไปโรงเรียนโทรุครั้งแรก ในเล่มที่ 13 ครอบครัวตึ๋งหนืดได้ปฏิบัติภารกิจ2วัน1คืน ในเล่มที่ 14 ครอบครัวตึ๋งหนืดประสบปัญหาการเงินครอบครัวตึ๋งหนืดได้คิดไอเดียแก้ไขปัญหาต่างๆ
ในเล่มที่ 15 ครอบครัวตึ๋งหนืดได้มีการท่องเที่ยวทั่วประเทศเกาหลีใต้โดยใช้จักรยานเป็นพาหนะในการท่องเที่ยว และท่องเที่ยวแบบประหยัดตามแบบฉบับเดิมด้วย ถึงแม้โกโร่หรือคุณพ่อจะได้รับโบนัสเพิ่ม และได้วันลาพักผ่อนอีก 10 วัน แต่นำเงินโบนัสไปฝากธนาคารแล้ว
ในเล่มที่ 16 ครอบครัวตึ๋งหนืดได้เลี้ยงสุนัขตัวแรกชื่ออั่งเปา เพราะชื่อหมายถึงของขวัญหรือเงินจากซองแดงที่เด็กๆ จะได้รับในวันตรุษจีน เพื่อจะได้รวยขึ้น โทรุและฮารุได้ขออั่งเปามาจากอ้วน เพื่อนชายของโทรุคนหนึ่ง ในราคา 15 บาท แต่ตอนสุดท้ายต้องขายอั่งเปาให้คุณปู่คุณย่าที่เคยเป็นเจ้าของสุนัขตัวนี้มาก่อนในราคา 150 บาท แล้วพาอั่งเปาไปเลี้ยงไก่ทอดเป็นการอำลา เพราะครอบครัวตึ๋งหนืดประสบปัญหาการเงินอีกครั้ง
ในเล่มที่ 18 โทรุได้ซื้อลูกไก่มาและตั้งชื่อว่า กุ๊กกี้ และครอบครัวตึ๋งหนืดก็ได้ไปแข่งขันวิ่งมาราธอน ยอดมนุษย์สุดอึด ครั้งที่ 1 และชนะด้วยโดยได้รับรถยนต์ 1 คัน แต่ไม่มีการปรากฏให้เห็นรถยนต์ที่ครอบครัวตึ๋งหนืด ในเล่มที่ 19 โทรุและ ฮารุได้ปฏิบัติภารกิจสไตล์ตึ๋งหนืดต่างๆเช่นทำช็อคโกแลตขายในวันวาเลนไทน์เป็นต้น
ในเล่มที่ 23 โรสเห็นสงครามในบ้านเนื่องจากโทรุแย่งของกินคารุ จนต้องเข้าร่วมการแข่งขันหาแดจังกึม โดยมีรางวัลคือเงินรางวัลและวัตถุดิบทำอาหารสำหรับครอบครัว 4 คน และให้โทรุกับฮารุเลี้ยงน้อง จนในที่สุด เมื่อเข้ารอบชิงชนะเลิศ โทรุได้เข้าไปเขมือบของที่เอาไว้แข่งจนทีมแพ้
ในเล่มที่ 24 ฮารุได้รางวัลชนะเลิศที่ 1 เป็นตั๋วท่องเที่ยวยุโรปจากการเขียนเรียงความ แต่โรสจะเอาไปขาย แต่กลับมีชื่อฮารุจนโรสบอกว่า เราจะไปยุโรปกันทั้งครอบครัว สุดท้ายของฝากของโทรุก็เป็นของเน่าๆ ที่เขาตรวจเจอ แล้วสุดท้ายโทรุก็เอาไปให้จีจี้ แต่จีจี้ไม่เอา
ในเล่มที่ 25 ครอบครัวตึ๋งหนืดได้แก้ปัญหาให้ ครอบครัวอื่น ในเล่มที่ 26 ครอบครัวตึ๋งหนืดได้ออกทีวีรายการพอเพียงแฟมิลี ครอบครัวตึ๋งหนืดต้องใช้ชีวิตอย่างพอเพียงตามแนวเศรษฐกิจพอเพียง และได้เจอกับอั่งเปาและหาดใหญ่ที่เป็นไก่เพศเมีย โดยมีเงื่อนไขกับคุณปู่ชินว่าจะซ่อมบ้านให้เพื่อแลกกับใช้บ้านออกรายการทีวี ในเล่มที่ 27 ครอบครัวตึ๋งหนืดมีปัญหาเรื่องตู้เย็นเก่าจนโทรุทำพัง แต่ก็ได้ตู้เย็นใหม่จากการชนะเกมแก้เครียด แต่โรสก็ขายแล้วซื้อตู้เย็นมือสองมาแทน
ในเล่มที่ 28 โกโร่ได้ใช้เงินซื้อของขวัญให้โรสจนโรสโมโห ฮารุกับโทรุจึงพยายามหาวิธีให้โรสกับโกโร่คืนดีกัน โดยใช้วิธีถามเกี่ยวกับอดีตของพ่อแม่หาวิธีแก้ไขให้ และนี่เป็นตอนที่เจอเพื่อนใหม่ชื่อปุ๊กปิ๊ก และเป็นตอนเดียวที่โทรุได้เปลี่ยนชื่อแก้เคล็ดเป็นชื่อ พอเพียง
ในเล่มที่ 31 ที่โรงเรียนของโทรุและฮารุได้มีบุคคลปริศนะปรากฏตัวชื่อ หน้ากากตึ๋งหนืด ฮีโร่แห่งการประหยัด ผู้ที่จะโผล่มาช่วยแก้ปัญหาเรื่องการประหยัด แต่เขาจะเป็นใครกันนะ ในเล่มที่ 32 ครอบครัวตึ๋งหนืดได้เป็นโค้ชตึ๋งหนืดถ่ายทอดความประหยัดให้ผู้อื่น ในเล่มที่ 33 ฮารุพยายามเปลี่ยนโทรุให้เป็นเศรษฐีแต่ไม่สำเร็จ ในเล่มที่ 34 โทรุและฮารุสอนวิธีประหยัดให้เพื่อน
ในเล่มที่ 35 ครอบครัวตึ๋งหนืดอยากลองทำคลิปยูทูบดูบ้าง ในเล่มที่ 36 ครอบครัวตึ๋งหนืดได้แก้ปัญหาเรื่องความประหยัดให้ครอบครัวอื่น ในเล่มที่ 37 โทรุทำตู้กับข้าวพัง ครอบครัวตึ๋งหนืดจึงต้องประหยัดจนกว่าจะซื้อตู้กับข้าวใหม่ได้ จึงต้องใช้วิธีหาเงินแบบการระดมทุนสาธารณะ ในเล่ม 38 ได้จัดวันเกิดให้ปู่โดโร่อย่างประหยัด ในเล่ม 39 ได้จัดตั้งแก๊งพ่อบ้าน
ตึ๋งหนืดตะลอนทัวร์
ตึ๋งหนืดตะลอนทัวร์ ซี่รีย์พิเศษจากครอบครัวตึ๋งหนืดซึ่งได้แยกออกจากภาคหลักโดยภาคนี้ครอบครัวตึ๋งหนืดได้ไปประเทศต่างๆ แบบประหยัดโดยตอนแรกจะมีชื่อว่า ภารกิจพิชิตแอฟริกา
เนื้อเรื่องย่อ
ครอบครัวตึ๋งหนืดตะลอนทัวร์ คือ การ์ตูนใหม่ เป็นการ์ตูนในแนวการเดินทางรอบโลกให้ความรู้เกี่ยวกับวัฒนธรรมของประเทศต่างๆ ซึ่งไม่ได้เน้นเศรษฐศาสตร์ (แต่ก็ยังมีความรู้ในการประหยัดแทรกอยู่) และตัวละครยังเหมือนเดิมกับครอบครัวตึ๋งหนืด (ยกเว้นคารุและโดโร่) ราวกับได้อ่านครอบครัวตึ๋งหนืด + ล่าขุมทรัพย์สุดขอบฟ้า รวมเป็นเล่มเดียวกัน
ตึ๋งหนืดตะลุยวิทย์
ตึ๋งหนืดตะลุยวิทย์ ซี่รีย์พิเศษจากครอบครัวตึ๋งหนืดซึ่งได้แยกออกจากภาคหลัก
เนื้อเรื่องย่อ
ตึ๋งหนืดตะลุยวิทย์ คือ การ์ตูนใหม่ เป็นการ์ตูนประเภทวิทยาศาสตร์
ครอบครัวหัวกะทิ
ครอบครัวหัวกะทิ เป็นการ์ตูนประเภทพัฒนาตนเอง มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2550 โดยมีทั้งหมดด้วยกัน 2 เล่ม
สุดป่วนก๊วนกระเป๋าตุง
สุดป่วนก๊วนกระเป๋าตุง เป็นการ์ตูนชุดซึ่งสอดแทรกความรู้ด้านเศรษฐศาสตร์ มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2552 โดยมีทั้งหมดด้วยกัน 5 เล่ม
เซฟตีแมน ฮีโร่พันธุ์โก๊ะ
เซฟตีแมน ฮีโร่พันธุ์โก๊ะ เป็นการ์ตูนประเภทวิทยาศาสตร์ มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2561
ครอบครัวตึ๋งหนืด
หมายเหตุ:เหตุการณ์ในเรื่องครอบครัวตึ๋งหนืดทั้งหมดเกิดขึ้นในปัจจุบัน ตัวละครในเรื่องครอบครัวตึ๋งหนืดทั้งหมดทุกคนเป็นชาวเกาหลีใต้อาศัยอยู่ในโซล ประเทศเกาหลีใต้
ผู้เข้าแข่งขันในรายการเกมซ่าท้าตึ๋งหนืด
ในรอบ 3 ทีมสุดท้าย
อนุกรมสลับ
ในทางคณิตศาสตร์ อนุกรมสลับ (Alternating series) คืออนุกรมอนันต์ที่อยู่ในรูป
ตัวอย่าง
ถ้าเอาแฟกเตอร์ (-1)n ซึ่งทำให้อนุกรมทั้งสองนี้เป็นอนุกรมสลับออก จะได้ฟังก์ชันไฮเพอร์โบลิก sinh และ cosh ตามลำดับ
การทดสอบอนุกรมสลับ
การทดสอบอนุกรมสลับ (Alternating series test) เป็นทฤษฎีบทที่กล่าวว่า อนุกรมสลับใด ๆ จะลู่เข้า ถ้าลำดับของ an ลู่เข้าหา 0 ทางเดียว (นั่นคือเป็นลำดับไม่เพิ่ม)
ข้อพิสูจน์: สมมติให้ an ลู่เข้าหา 0 และเป็นลำดับไม่เพิ่ม หาก m เป็นคี่และ m < n แล้ว จากการคำนวณจะได้ค่าประมาณว่า
ซึ่งเนื่องจาก an เป็นลำดับไม่เพิ่ม พจน์ ในผลบวกจึงเป็นลบทุกพจน์ จึงได้ว่า  ในทำนองเดียวกันเราสามารถพิสูจน์ได้ว่า  ซึ่งเนื่องจาก am ลู่เข้าหา 0 จะได้ว่าลำดับของผลรวมจำกัด Sm เป็นลำดับโคชี ซึ่งลู่เข้า สำหรับกรณี m เป็นคู่ พิสูจน์ได้ในทำนองเดียวกัน
เอียน เดอ แคสต์เกอร์
เอียน เดอ แคสต์เกอร์ (Iain De Caestecker; ; เกิด 29 ธันวาคม พ.ศ. 2530), เป็นนักแสดงชาวสก็อต เขาเป็นที่รู้จักจากบทบาทในภาพยนตร์เรื่อง เชลล์ (2012), ในความกลัว (2013), ไม่จบอย่างมีความสุขอีกต่อไป (2013), ลอสต์ ริเวอร์ (2014), และ โอเวอร์ลอร์ด (2018) ตั้งแต่ปี ค.ศ. 2013 ถึง 2020 เขาได้รับบทเป็น ลีโอ ฟิตซ์ ในซีรีส์โทรทัศน์เรื่อง ชี.ล.ด์. ทีมมหากาฬอเวนเจอร์ส
ประวัติ
เดอ แคสต์เกอร์ เกิดที่กลาสโกว์ เขามีเชื้อสายเบลเยียมตามปู่ของเขา เขามีแฝดหญิงคนหนึ่ง และพี่ชายอีกสองคน พ่อแม่ของเขาเป็นแพทย์ทั้งคู่ แม่ของเขา ดร.ลินดา เดอ แคสต์เกอร์ เป็นผู้อำนวยการสาธารณสุข (DPH) ให้กับ NHS Greater Glasgow and Clyde คณะกรรมการสุขภาพที่ใหญ่ที่สุดในสกอตแลนด์ และเธอยังเป็นเธอเป็นศาสตราจารย์กิตติมศักดิ์ให้กับมหาวิทยาลัยกลาสโกว์
เอียน เดอ แคสต์เกอร์ ได้เข้าเรียนที่โรงเรียนประถมฮิลเฮด และได้สำเร็จการศึกษาระดับสูงสุดของระดับอาชีวศึกษา (HND) ในสาขาศิลปะการแสดงที่วิทยาลัยแลงไซด์
"'การแสดงเป็นสิ่งที่ผมรู้มาตลอดว่าอยากทำ ซึ่งผมโชคดีมาก และใช่ครับ แม่ผมค่อนข้างสนับสนุนมาตลอด แต่แม่—เมื่อตอนผมอายุ 16 แม่ผมมักจะพูดว่า 'พักมันสักปี' เพราะผมกำลังมุ่งกับการแสดงอยู่ในช่วงนั้น แล้วแม่ผมก็พูดว่า 'พักมันไว้สักปี แล้วตั้งใจเรียนให้เกรดพอเข้าคณะแพทย์ แต่ถ้าทำได้แล้วยังอยากจะแสดงอยู่ แม่ก็จะสนับสนุนไปตลอด' ซึ่งผมก็ทำได้ แต่ก็ยังคงรู้สึกเหมือนที่เคยบอกไป คือผมอยากจะแสดงจริง ๆ'"
การทำงาน
เดอ แคสต์เกอร์ ได้เริ่มแสดงอย่างมืออาชีพในภาพยนตร์สั้นของ BBC เรื่อง บิลลี่ และ ซอร์บา เมื่ออายุได้เก้าปี (ค.ศ. 1996) ตามด้วยบทบาทรองในภาพยนตร์สยองขวัญ คอมเมดี้ เดอะ ลิตเติล แวมไพร์ และในปี ค.ศ. 2000 เขาได้แสดงในซีรีย์ ลิป เซอร์วิส ในปีถัดมาเขาได้ปรากฎตัวในบท อดัม บาร์โลว์ ใน โคโรเนชั่น สตรีท ละครโทรทัศน์ที่มีผู้รับชมมากที่สุดและยาวนานที่สุดของสหราชอาณาจักร เขาปรากฎตัวใน 54 ตอนในระหว่างปี ค.ศ. 2001 และ 2003 ก่อนที่บทบาทจะถูกแทนที่ด้วยนักแสดงที่โตกว่า
ในปี ค.ศ. 2013 เขาได้ปรากฎในภาพยนตร์สยองขวัญแนวจิตวิทยา อิน เฟียร์ ฉายรอบปฐมนิทัศน์ที่งานเทศกาลภาพยนตร์ซันแดนซ์ ในปีเดียวกัน เดอ แคสต์เกอร์ได้แสดงใน ฟิลธ์ ("ผมเป็นแฟนตัวยงของเออร์ไวน์ เวลส์และ[...]ผมต้องเล่นทุกฉากกับเจมส์ แม็กอะวอยซึ่งมีความหมายกับผมมาก") และ ไม่จบอย่างมีความสุขอีกต่อไป ซึ่งภายหลังได้รับการเสนอชื่อเข้าชิงรางวัลบาฟตา สก็อตแลนด์ ในครั้งนี้ถูกเสนอชื่อเข้าในสาขานักแสดงยอดเยี่ยม – หมวดภาพยนตร์ และเขายังได้ปรากฎในมิวสิควิดีโอเพลง Please Don't Say You Love Me ของเกเบรียล แอพลิน
ในการไปลอสแองเจลิสครั้งแรกของเขา เขาได้ไปคัดตัวสำหรับซีรีส์โทรทัศน์เรื่อง ชี.ล.ด์. ทีมมหากาฬอเวนเจอร์ส (2013-2020) ในบท ลีโอ ฟิตซ์ ในฐานะหนึ่งในตัวละครหลักในซีซั่น 1-6 ในขณะที่ซีซั่น 7 นั้นเขาได้ปรากฎตัวเป็นแขกรับเชิญเนื่องจากปัญหาเรื่องตารางเวลางาน นอกจากนั้นเขายังได้ปรากฎตัวในบทลีโอ ฟิตซ์ในการ์ตูนอนิเมชั่น ดิ อัลทิเมต สไปเดอร์-แมน ปะทะ ซินนิสเตอร์ซิกซ์ โดยเอียน เดอ แคสต์เกอร์เป็นผู้ให้เสียง
ในปี ค.ศ. 2014 เขาได้เล่นบทนำในการภาพยนตร์กำกับเรื่องแรกของไรอัน กอสลิงเรื่อง ลอสต์ ริเวอร์ ฉายรอบปฐมทัศน์ในการแข่งขัน อัน เซอร์เทน เรการ์ด ใน เทศกาลภาพยนตร์เมืองคานส์ครั้งที่ 67
ในปี ค.ศ. 2018 เขาได้ร่วมแสดงในภาพยนตร์แนวสงคราม/สยองขวัญ ของ เจ.เจ. แอบรัมส์ เรื่อง โอเวอร์ลอร์ด และได้รับการเสนอชื่อเข้าชิงสองรางวัลจากงานประกาศรางวัล แซทเทิร์นอวอร์ด ปี 2019
ในปี ค.ศ. 2020 เขาได้แสดงเป็นวัยหนุ่มของ ดักลาส ปีเตอร์สัน ในมินิซีรีย์ของ BBC One เรื่อง อัส ที่อิงจากนิยายของ เดวิด นิโคลส์ และในปีเดียวกัน เขาก็ได้แสดงคู่กับ ฮิว ลอรี ใน PBS Masterpiece/BBC One ซีรีย์การเมือง/ระทึกขวัญ โรดคิล และหลังจากปิดกอง โรดคิล เขาก็ได้ไปถ่ายภาพยนตร์สั้นสยองขวัญ อัพสแตร์
แหล่งข้อมูลอื่น
1987
ชิงชัง
คำสำคัญ "ชิงชัง" สามารถหมายถึง
ภาษาตามาง
ภาษาตามาง (Tamang; อักษรเทวนาครี:तामाङ) เป็นคำที่ใช้กล่าวถึงกลุ่มของสำเนียงที่ใช้พูดในเนปาลและสิกขิม ประกอบด้วย ตามางตะวันออก (ผู้พูด 759,257 คนในเนปาล) ตามางตะวันตกเฉียงเหนือ (ผู้พูด 55,000 คน) ตามางตะวันตกเฉียงใต้ (ผู้พูด 109,051 คน) ตามางกุรข่าตะวันออก (ผู้พูด 3,977 คน) และตามางตะวันตก (ผู้พูด 322,598 คน) ความคล้ายคลึงระหว่างตามางตะวันออกกับตามางสำเนียงอื่นๆ อยู่ระหว่าง 81% ถึง 63% ภาษานี้เป็นตระกูลภาษาย่อยทิเบต-พม่ากลุ่มใหญ่ที่สุดในเนปาล
ไวยากรณ์
ภาษาตามางเรียงประโยคแบบประธาน-กรรม-กริยา ใช้ปรบท คำแสดงความเป็นเจ้าของอยู่หลังคำนาม มีการกเกี่ยวพัน มีเสียงวรรณยุกต์
ระบบการเขียน
ใช้อักษรตัม-ยิกซึ่งคล้ายอักษรทิเบตและอักษรเทวนาครี ส่วนใหญ่มักจะกล่าวว่าภาษานี้เขียนด้วยอักษรเทวนาครี
อนุกรมลู่ออก
ในทางคณิตศาสตร์ อนุกรมลู่ออก เป็นอนุกรมที่ไม่ลู่เข้า นั่นคือลำดับอนันต์ของผลบวกจำกัดพจน์ไม่สามารถหาลิมิตที่เป็นจำนวนจำกัดได้
หากอนุกรมหนึ่งลู่เข้า แต่ละพจน์ของอนุกรมจะต้องลู่เข้าสู่ศูนย์ ดังนั้นอนุกรมที่แต่ละพจน์ไม่ลู่เข้าสู่ศูนย์จะลู่ออกเสมอ อย่างไรก็ตาม บทกลับนั้นไม่เป็นจริง อนุกรมที่แต่ละพจน์ลู่เข้าสู่ศูนย์นั้นไม่จำเป็นต้องลู่เข้า ตัวอย่างค้านเช่น ลำดับฮาร์โมนิก
ไซเคเดลิกร็อก
ไซเคเดลิกร็อก (Psychedelic rock) เป็นแนวเพลงร็อกชนิดหนึ่งที่ได้รับอิทธิพลจากวัฒนธรรมไซเคเดลิก หรือพยายามที่จะปรับเปลี่ยนประสบการณ์การเห็นภาพหลอนใหม่ โดยแนวเพลงนี้เกิดขึ้นในช่วงกลางทศวรรษ 1960 ท่ามกลางกระแสเพลงการาจร็อก และวงโฟล์กร็อก ในอังกฤษและสหรัฐอเมริกา ไซเคเดลิกร็อกได้เชื่อมการเปลี่ยนแปลงจากแนวบลูส์-ร็อกเป็นฐานหลัก ไปเป็นโพรเกรสซีฟร็อก, อาร์ตร็อก, เอ็กซ์เพอร์ริเมนทอลร็อก และเฮฟวีเมทัล
แฮโรลด์ บราวน์
แฮโรลด์ บราวน์ (Harold Brown) เป็นนักฟิสิกส์นิวเคลียร์ชาวอเมริกัน เขาเคยเป็นผู้อำนวยการวิจัยและวิศวกรรมป้องกันประเทศ (1961–1965) และรัฐมนตรีว่าการทบวงทหารอากาศสหรัฐ (1965–1969) ภายใต้รัฐบาลของประธานาธิบดีจอห์น เอฟ. เคนเนดี กับลินดอน บี. จอห์นสัน และต่อมาดำรงตำแหน่งรัฐมนตรีว่าการกระทรวงกลาโหมคนที่ 14 ระหว่างปี 1977 ถึง 1981 ภายใต้ประธานาธิบดีจิมมี คาร์เตอร์
รูปปั้นพระโพธิสัตว์กวนอิมวัดห้วยปลากั้ง
โครงสร้าง
รูปปั้นพระโพธิสัตว์กวนอิมแบบท่านั่ง ปางประทานพร ฐานบัวหงาย ภายในองค์เจ้าแม่กวนอิมเป็นโครงสร้างแบบอาคารที่สามารถขึ้นไปเพื่อชมวิววัดห้วยปลากั้งจากมุมสูงของเชียงรายได้ด้วยลิฟท์ไปชั้น 25 ซึ่งเป็นตำแหน่งดวงตาของรูปปั้นเจ้าแม่กวนอิม
แฮโรลด์ บราวน์
แฮโรลด์ บราวน์เกิดในนครนิวยอร์ก เป็นบุตรของนายแอบราฮัม นักกฎหมายผู้เคยร่วมรบในสงครามโลกครั้งที่สอง กับนางเกอร์ทรูด โคเฮน พนักงานบัญชีร้านเพชร แฮโรลด์เป็นอัจฉริยะตั้งแต่เด็ก เขาเรียนจบจากโรงเรียนมัธยมวิทยาศาสตร์บรอนซ์ในวัย 15 ปีด้วยผลสัมฤทธิ์เฉลี่ย 99.5% และสำเร็จการศึกษาระดับปริญญาเอกสาขาฟิสิกส์จากมหาวิทยาลัยโคลัมเบียขณะมีอายุ 21 ปี หลังจากนั้น เขาเริ่มทำงานเป็นนักวิทยาศาสตร์ประจำห้องปฏิบัติการรังสีของมหาวิทยาลัยแคลิฟอร์เนีย เบิร์กลีย์ ซึ่งในช่วงนี้ เขามีบทบาทสำคัญในการสร้างขีปนาวุธติดหัวรบนิวเคลียร์ UGM-27 Polaris ตลอดจนการพัฒนาพลูโตเนียม จากนั้นในปี 1953 เขาเข้าร่วมกับคณะเจ้าหน้าที่ห้องปฏิบัติการรังสีของมหาวิทยาลัยแคลิฟอร์เนีย วิทยาเขตลิเวอร์มอร์ และได้ขึ้นเป็นผู้อำนวยการในปี 1960
อ้างอิง
19272019
เส้นขนานที่ 76
เส้นขนานที่ 76 อาจหมายถึง:
สางห่า
thumb|ในที่เลี้ยง สางห่า หรือ จิ้งเหลนน้อยหางยาว เป็นสัตว์เลื้อยคลานที่จัดอยู่ในอันดับ Squamata เช่นเดียวกับงูและกิ้งก่า จัดอยู่ในวงศ์จิ้งเหลนน้อยหางยาว (Lacertidae)
ลักษณะ
มีลักษณะทั่วไปคล้ายกับจิ้งเหลนในวงศ์ Scincidae หรือจิ้งเหลนทั่วไป แต่มีขนาดลำตัวเรียวยาวเล็กกว่า มีจุดเด่น คือ หางที่ยาวเรียวประมาณ 5 เท่าของขนาดลำตัว เกล็ดปกคลุมลำตัวด้านหลังและด้านท้องรูปร่างกลมและเรียบเป็นมัน เกล็ดเรียงซ้อนเหลื่อมกันและมีกระดูกในชั้นหนังรองรับโดยมีลักษณะจำเพาะ คือ เกล็ดแต่ละแผ่นมีกระดูกในชั้นหนังหลายชิ้น มีเพดานปากแบบทุติยภูมิเจริญขึ้นมา กระดูกหัวไหล่มีกระดูกอินเตอร์คลาวิเคิลเป็นรูปโค้งหรือไม่มีกระดูกชิ้นนี้และกระดูกไหปลาร้าเป็นรูปหักมุม หางค่อนข้างยาว หลายชนิดปล่อยหางหลุดจากลำตัวได้เหมือนเช่น จิ้งจก เพื่อเอาตัวรอดจากศัตรู โดยตำแหน่งที่ปล่อยหางอยู่ทางด้านหน้าของก้านกระดูกทางด้านข้างของก้านกระดูกทางด้านข้างของกระดูกสันหลังส่วนหาง พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์มีฟัน ลำตัวมีสีน้ำตาลหรือสีเทาหรือเทาอมเขียว ขาหน้าและขาหลังค่อนข้างยาว นิ้วตีนยาว นิ้วตีนทุกนิ้วมีเล็บและตัวเล็บโค้งลงทางด้านล่าง ตัวผู้ที่ข้างลำตัวมีจุดกลมสีขาวอมเขียว 10–12 จุด thumb|left|ส่วนหัวของ[[ตัวเมีย]] thumb|บนต้นไม้
มีขนาดความยาวจากปลายปากถึงรูก้น 65 มิลลิเมตร และหางยาว 300 มิลลิเมตร พบกระจายพันธุ์อยู่ทั่วไปในทวีปเอเชียในหลายประเทศ เช่น อินเดีย, ตอนใต้ของจีน, เกาะไหหลำ, ภูมิภาคเอเชียอาคเนย์ทั้งแผ่นดินใหญ่และหมู่เกาะ ในประเทศไทยพบได้ทั่วทุกภาค แม้แต่พื้นที่กรุงเทพมหานคร
พฤติกรรมการวางไข่
ส่างหาเป็นสัตว์เลื้อยคลาน มีการปรับสภาพร่างกายที่แตกต่างไปจากสัตว์สะเทินน้ำสะเทินบกหลายอย่าง ซึ่งทำให้สามารถดำรงชีวิตอยู่ในสภาพอากาศที่ร้อนและแห้งแล้งได้ ด้วยการมี ผิวหนังที่มีความแห้งหยาบกระด้างกว่าผิวหนังที่ลื่นและเมือกของสัตว์สะเทินน้ำสะเทินบก ซึ่งจะช่วยป้องกันการระเหยของน้ำออกจากร่างกาย และช่วยป้องกันอันตรายให้แก่ผิวหนัง รวมทั้งไม่มีต่อมเหงื่อและต่อมน้ำมันอยู่ใต้ชั้นของผิวหนัง ซึ่งช่วยทำให้ป้องกันการสูญเสียน้ำและการระเหยของน้ำได้เป็นอย่างดี มีพฤติกรรมการวางไข่บนพื้นดิน ด้วยการวางไข่ครั้งละ 2–4 ฟอง					 มีวิวัฒนาการให้มีการปฏิสนธิของตัวอ่อนภายในเปลือกไข่ ซึ่งเป็นการปรับตัวตามสภาพสิ่งแวดล้อม เพื่อให้มีการดำรงชีวิตให้รอดพ้นจากแหล่งน้ำ นอกจากนี้ยังมีการวิวัฒนาการของเปลือกไข่ เพื่อช่วยให้ตัวอ่อนภายในไข่มีชีวิตรอดออกมาเป็นตัว เปลือกไข่ของสัตว์เลื้อยคลานทำให้สามารถวางไข่บนพื้นดินแห้งได้ ตัวอ่อนจะเจริญเติบโตและลอยตัวอยู่ในของเหลวภายใน ที่ทำหน้าที่ห่อหุ้มเยื่อหุ้มไข่ ตัวอ่อนจึงมีของเหลวล้อมรอบเช่นเดียวกับการวางไข่ในแหล่งน้ำ นอกจากนี้ตัวอ่อนยังมีถุงอาหารที่มีเยื่ออัลเลนทอยส์ ซึ่งเป็นเยื่อสำหรับการแลกเปลี่ยนแก๊สผ่านเปลือกไข่ ที่เยื่ออัลเลนทอยส์ จะมีถุงสำหรับสะสมของเสียที่เกิดขึ้นในระหว่างการเจริญเติบโต จนเป็นตัวเต็มวัยก่อนออกจากเปลือกไข่ ซึ่งการที่สัตว์เลื้อยคลานทั้งหมดรวมไปถึงสางห่า สามารถวางไข่บนบกได้นั้น จึงเป็นผลของการวิวัฒนาการร่างกายที่ดีกว่าสัตว์สะเทินน้ำสะเทินบก
การป้องกันและการหลบหนีผู้ล่า
สางห่าจะมีพฤติกรรมการหลบหนีศัตรูเอาตัวรอดด้วยการสลัดหางทิ้ง เป็นพฤติกรรมหนึ่งของการเอาตัวรอดด้วยการดัดแปลงส่วนบริเวณโคนหาง ให้สามารถหลุดขาดออกจากลำตัวได้อย่างง่ายดาย โดยที่กระดูกปลายหางตอนกลางจะมีร่องตามขวาง เมื่อถูกศัตรูจับหรือตะปบได้ รอยต่อตรงร่องกระดูกจะขาดออกแล้วสลัดหางทิ้งเพื่อเป็นการดึงดูดความสนใจก่อนจะหลบหนีไป หลังจากนั้นร่างกายจะสร้างกระดูกบริเวณส่วนหางและกล้ามเนื้อขึ้นมาแทนใหม่อีกครั้ง อีกทั้งความสำเร็จในการเอาตัวรอดของสัตว์เลื้อยคลานจำพวกกิ้งก่า เกิดจากการวิวัฒนาการขากรรไกร ทำให้เกิดความคล่องตัวและการเคลื่อนไหวไปมาอีกด้วย
ความเชื่อ
สางห่า เป็นสัตว์ที่ชาวไทยที่ภาคอีสานมีความเชื่อว่ามีพิษร้ายแรง อาศัยอยู่ตามแอ่งน้ำหรือแอ่งน้ำในถ้ำ บ้างว่ามีพิษอยู่ที่เขี้ยว บ้างว่ามีพิษอยู่ที่เล็บ หรือมีพิษอยู่ที่หางที่ยาว จนเชื่อกันว่า หากใครถูกหางของสางห่าฟาดเข้าแล้วจะเกิดเป็นรอยแผลไหม้จนถึงแก่ความตายได้ หรือถูกหวาย หวายก็ไหม้ ขณะที่ทางแถบภาคกลางเชื่อว่า สางห่าเป็นงูขนาดเล็กชนิดหนึ่งที่มีขา อาศัยอยู่ตามยอดหญ้า พอหญ้าเหี่ยวเฉา ก็จะย้ายไปหาหญ้าใหม่ ขณะที่บางท้องที่เชื่อว่า สางห่าเป็นคางคกป่าชนิดหนึ่ง และมีเสียงร้องคล้ายเสียงสุนัขเห่า แต่ความจริงแล้ว สางห่าไม่มีพิษ และไม่มีภัยอะไรต่อมนุษย์เลย  ซึ่งจากความเชื่อนี้ ทำให้สางห่าได้ถูกอ้างอิงถึงในวรรณกรรมเรื่อง "เพชรพระอุมา" ของพนมเทียน เป็นสัตว์ประหลาดหรือธิดาของพญานาค
นอกจากนี้แล้ว สางห่ายังมีชื่อเรียกอื่น ๆ อีก เช่น "งูคา", "กิ้งก่าน้อยหางยาว" หรือ"กระห่าง"
พิชชา อาภากาศ
พิชชา อาภากาศ เป็นนักแสดงและนางแบบชาวไทย
วงการบันเทิง
ก้าวแรกวงการบันเทิง ของบิ๋ม พิชชา โดยการทดสอบนักแสดงหน้าใหม่ของของค่าย เป่า จิน จง ทำให้มีผลงานชิ้นแรก เป็นนางเอกละครโทรทัศน์เรื่องห้องใหม่ (พ.ศ. 2544) ทางสถานีโทรทัศน์สีกองทัพบกช่อง 7 จนทำให้มีผลงานตามมาในบทของ ครูเรไร ในเรื่อง อะไรครับ ทำให้ได้รับบทนางเอกคู่กับ อัษฎาวุธ เหลืองสุนทร ในละครเรื่อง สัญญาเมื่อสายัณห์ ในสังกัดค่าย เป่า จิน จง เช่นกัน และได้รับบทนางร้ายเป็นครั้งแรก ร่วมกับบริษัท เลนีตัส จำกัด ในละครโทรทัศน์เรื่องกุหลาบเล่นไฟ บทบาทของ ดาว (ปัทมาศ เบญจประเสิรฐ) เด็กสาวเรียบร้อยแต่ เก็บกดทางด้านอารม์เพราะการเลี้ยงดูที่อยู่ในกฎระเบียบ จนต้องระเบิดอารมณ์ความอิจฉาริษยาออกมาเพื่อแย่งพระเอกจากเพื่อนสนิท
เวลาผ่านไปเกือบ 2 ปี บิ๋ม พิชชา ได้ขึ้นแท่นนางร้ายเต็มตัวอีกครั้งกับบทบาท ผกา หญิงสาวเรียบร้อย แต่ด้วยความทะเยอะทะยานที่เห็นพระเอกรวย เลยเปลี่ยนตัวเองเป็นนางร้าย จนเอาตัวเข้าแลก หรืออาละวาดเพื่อจะจับพระเอกให้ได้ ในละครเรื่อง เชลยบาป จนทำให้มีผลงาน ในบทของนางร้ายตามมาในละครโทรทัศน์อีกเรื่อง ได้แก่ สิงห์มอเตอร์ไซค์กับยายตัวแสบ, หนุ่มผมยาวสาวโปงลาง , แว่วเสียงซึง และ บิ๋ม พิชชา เป็นที่จดจำของบทนางร้ายอย่าง รัชนี นางร้ายสาวสวยเซ็กซี่ ที่ยอมพลีกายให้ชายทุกคนไม่ว่าจะเป็นพิทักษ์ (โอลิเวอร์ บีเวอร์) ผู้จัดการบริษัท รวมถึงนิพนธ์ (อุเทน คชน่วม) หนุ่มหล่อเจ้าของบริษัท จนถึงดำรง (ดิลก ทองวัฒนา) หนุ่มใหญ่เจ้าของบริษัทคู่แข่ง เพื่อต้องการเป็นที่หนึ่งในบริษัท และครองใจนิพนธ์และพิทักษ์ โดยใช้ร่างกายและเสน่ห์เข้าแลกเพื่อจะได้ทั้งเงินและอำนาจในบริษัท และเป้าหมายสุดท้ายก็คือเจ้านายคนเล็กรับบทโดยธาวิน เยาวพลกุล แต่ต้องวางแผนแย่งมาจากกะรัต นางเอกของเรื่อง (แพนเค้ก เขมนิจ) แต่ด้วยความที่ตัวเล็กกว่า และเอาแต่ใช้อารมณ์จึงมักจะถูกกะรัต ทำร้ายกลับมาเกือบทุกครั้ง แต่เธอก็พยายามที่สู้กับกะรัต ให้จนถึงที่สุดในละครโทรทัศน์เรื่องเหลี่ยมเพชรกะรัต (พ.ศ. 2550) ทางสถานีโทรทัศน์สีกองทัพบกช่อง 7
บทบาทนางร้ายกับทางสถานีโทรทัศน์สีกองทัพบกช่อง 7นั้น บิ๋ม พิชชา มีต่อมาอีกหลายเรื่องได้แก่ สะใภ้ก้นครัว (พ.ศ. 2551) รับบท ซอนย่า, เส้นไหมกับนายหิน รับบท กระต่าย, เสน่ห์นางงิ้ว รับบท กนกวิภา นอกจากงานด้านการแสดง บิ๋ม พิชชา ยังมีผลงานถ่ายแบบกับนิตยสาร mixmagazine และผลงานการแสดงกับ ช่อง 5 เซน...สื่อรักสื่อวิญญาณ ตอน คนตายอยากอยู่, และได้รับบทบาทที่ทั้งร้ายและดี หลากหลายในละคร ฟ้ามีตา อยู่หลายตอนจนได้ร่วมรายการอโรคาปาร์ตี้ ตอน เส้นเลือดลำไส้อุดตัน ของทางเวิร์คพอยท์ เอ็นเตอร์เทนเม้นท์ ออกอากาศทางช่อง 9
คำกล่าวถึง บทบาทนางร้าย
บิ๋ม พิชชา กล่าวว่า “นางร้ายในปัจจุบันไม่จำเป็นที่จะต้องทำให้คนดูเกลียดอีกแล้วล่ะค่ะ เพราะยุคสมัยมันเปลี่ยนไป คนดูเขาก็ยอมรับในความเป็นละครมากขึ้น มีบ้างบางคนที่เขารู้สึกหมั่นไส้ว่าตัวละครตัวนี้ อะไรจะขนาดนั้น แต่บางคนเขาก็ชอบเพราะมันดูน่ารัก แต่จะให้มาเหมือนสมัยก่อนที่เขาอินจัดๆ ถึงขั้นเข้ามาทำร้ายคงไม่มี เพราะถึงร้ายเขาก็ยังรักเรา”
เซียวฮื้อยี้
เซียวฮื้อยี้ (绝代双骄 - 绝代双骄) เป็นนิยายกำลังภายใน แต่งโดย โก้วเล้ง
รายชื่อตัวละคร
เถี่ยซิงหลาน (鐵心蘭 - Tie Xinlan) สนิททั้งเซียวฮื่อยี้และฮวยบ่อข่วย ใจกลับรักเซียวฮื่อยี้มากกว่า ต่อมาก็มาลงเอยกับฮวยบ่อข่วยปรากฏตัวครั้งแรกในเซียวฮื้อยี้เล่มที่หนึ่ง
เป็นลูกชายของกังคิ้ม เป็นคนที่เจ้าเล่ห์ไม่แพ้ผู้เป็นพ่อ มักจะเป็นคู่ปรับกับเซียวฮื่อยี้อยู่ตลอดเวลา
ไดโงะ นิชิ
ไดโงะ นิชิ เป็นนักฟุตบอลชาวญี่ปุ่น ปัจจุบันเล่นให้กับวิสเซล โคเบะในเจลีก ดิวิชัน 1
ย้อนรัก ย้อนวัยฝัน
ย้อนรัก ย้อนวัยฝัน เป็นละครโทรทัศน์ของเกาหลีใต้ที่ดัดแปลงจากภาพยนตร์ฮอลลีวูดเรื่อง 17 ขวบอีกครั้ง กลับมาแก้ฝันให้เป็นจริง โดยเจสัน ฟิลาร์ดี เมื่อปี ค.ศ. 2009 นำแสดงโดย คิม ฮา-นึล, ยุน ซัง-ฮย็อน และ อี โด-ฮย็อน ออกอากาศทางช่องเจทีบีซี ตั้งแต่วันที่ 21 กันยายน - 10 พฤศจิกายน ค.ศ. 2020 ทุกวันจันทร์ - พุธ เวลา 21:35 น. (เวลามาตรฐานเกาหลี) นอกจากนี้ละครยังสามารถรับชมบนเน็ตฟลิกซ์ อ้ายฉีอี้ และวิว
เรื่องย่อ
ช็อง ดา-จ็อง (คิม ฮา-นึล) และฮง แด-ย็อง (ยุน ซัง-ฮย็อน) แต่งงานและมีลูกแฝด คือ ฮง ชี-อา (โรห์ ช็อง-อึย) และ ฮง ชี-อู (รยออุน) ในตอนแรกพวกเขามีชีวิตแต่งงานที่มีความสุขและสมบูรณ์แบบ แม้จะมีลูกตั้งแต่อายุยังน้อยและมีปัญหาทางการเงินก็ตาม หลายปีต่อมา ชีวิตแต่งงานที่มีความสุขของพวกเขาเริ่มพังทลายเมื่อ ดา-จ็อง วัย 37 ปียื่นฟ้องหย่า และฝาแฝดวัย 18 ปีของพวกเขาเริ่มเพิกเฉยต่อ แด-ย็อง นอกจากนี้ ชีวิตของ แด-ย็อง กลับน่าเศร้าขึ้นไปอีกเมื่อเขาตกงาน หลังจากที่เจ้านายของเขาเลื่อนตำแหน่งหลานชายของเขาที่ทำงานในบริษัทมาเพียง 4 ปี ในขณะที่ย้าย แด-ย็อง ไปยัง ปูซาน
เขาปรารถนาจะย้อนเวลากลับไปแก้ไขชีวิตของเขา ร่างอายุ 37 ปีของ แด-ย็อง เปลี่ยนไปอย่างน่าอัศจรรย์กลายเป็นเด็กหนุ่มวัย 18 ปีอีกครั้ง แต่ยังคงความคิดในวัย 37 ปีของเขาไว้ เขาเริ่มต้นชีวิตใหม่ภายใต้ชื่อ "โก อู-ย็อง" (อี โด-ฮย็อน) และเข้าเรียนที่โรงเรียนมัธยมเซริม ซึ่งเป็นโรงเรียนที่ลูกแฝดของเขากำลังเรียนอยู่ และโรงเรียนที่เขากับ ดา-จ็อง เคยเรียนเมื่อ 18 ปีก่อนด้วย ในช่วงชีวิตของ แด-ย็อง ในฐานะ โก อู-ย็อง เขาได้เรียนรู้ว่า ชี-อา ลูกสาวของเขาทำงานพาร์ทไทม์ในร้านสะดวกซื้อโดยไม่ได้รับอนุญาตจากเขา และ ชี-อู ลูกชายของเขาถูก กู จา-ซ็อง (ฮวัง อิน-ย็อบ) กัปตันทีมบาสเกตบอลทำร้ายที่โรงเรียน แด-ย็องได้เรียนรู้เกี่ยวกับความสนใจและพรสวรรค์ของลูกชายในกีฬาบาสเก็ตบอลที่มักซ่อนจากเขาอยู่เสมอ ในที่สุด แด-ย็อง ก็เข้าใจเหตุผลที่แท้จริงเบื้องหลังความสัมพันธ์ที่พังทลายของครอบครัวและได้รู้จักฝาแฝดของเขามากขึ้น เขาตัดสินใจที่จะใช้โอกาสของเขาในการปกป้องลูก ๆ ด้วยการผูกมิตรกับพวกเขาและพยายามอย่างเต็มที่ที่จะอยู่กับครอบครัวมากขึ้นแม้ว่าเขาจะปรากฏตัวในฐานะเด็กหนุ่มอายุ 18 ปีก็ตาม
การผลิต
ซีรีส์รีเมคเรื่องนี้กำกับโดย ฮา บย็อง-ฮุน ซึ่งเคยกำกับละครแฟนตาซีแนวโรแมนติกที่คล้ายกันเรื่อง Confession Couple ในปี ค.ศ. 2017
ย้อนรัก ย้อนวัยฝัน เดิมมีกำหนดออกอากาศตอนแรกในวันที่ 7 กันยายน ค.ศ. 2020 แต่ถูกเลื่อนออกไปอีก 2 สัปดาห์เนื่องจากการแพร่ระบาดของ โควิด-19
เพลงประกอบ
18 อะเกน: โอเอสที สเปเชียลอัลบัม เพลงประกอบละครรวบรวมไว้ในอัลบั้มสองส่วน วางจำหน่ายเมื่อวันที่ 10 พฤศจิกายน ค.ศ. 2020 ซีดี 1 และซีดี 2 ประกอบด้วยเพลงประกอบละคร และโน้ตเพลงตามลำดับ
เส้นขนานที่ 66
เส้นขนานที่ 66 อาจหมายถึง:
ประจวบ บุนนาค
ประจวบ บุนนาค เป็นอดีตรัฐมนตรีว่าการกระทรวงสาธารณสุข ในรัฐบาลของนายควง อภัยวงศ์ และเป็นอดีตรัฐมนตรีช่วยว่าการกระทรวงสาธารณสุข 4 สมัย เป็นสมาชิกกรรมการราษฎร อดีตอธิบดีกรมวิทยาศาสตร์
ประวัติ
ประจวบ บุนนาค เกิดเมื่อวันที่ 14 มกราคม พ.ศ. 2464 ในตระกูลบุนนาค เป็นบุตรของพระยาศรีธรรมศกราช (ปิ๋ว บุนนาค) กับคุณหญิงเจียน ศรีธรรมศกราช เป็นพี่ชายของพลเอกบรรจบ บุนนาค สมรสกับนางสุพรรณ บุนนาค มีบุตรธิดาด้วยกัน 4 คน
การทำงาน
ประจวบ บุนนาค เข้ารับราชการในกรมวิทยาศาสตร์ ตำแหน่งผู้ช่วยแยกธาตุ ชั้น 1 เข้ารับพระราชทานยศเป็น "รองอำมาตย์เอก" และเลื่อนตำแหน่งเป็นนักเคมีเอก หัวหน้ากองเภสัชกรรม ต่อมาเป็นอธิบดีกรมวิทยาศาสตร์
ในปีพ.ศ. 2485 ได้รับพระบรมราชโองการโปรดเกล้าฯ แต่งตั้งให้เป็นราชบัณฑิตในวิชาวิทยาศาสตร์กายภาพ
ประจวบ บุนนาค เป็นหนึ่งในสมาชิกคณะราษฎร ที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ
ต่อมาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของนายควง อภัยวงศ์ เมื่อปี พ.ศ. 2487 และได้รับแต่งตั้งอีก 3 สมัยต่อเนื่อง ในรัฐบาลของนายทวี บุญยเกตุ รัฐบาลของหม่อมราชวงศ์เสนีย์ ปราโมช และรัฐบาลของนายควง อภัยวงศ์อีกครั้งหนึ่ง
ในปี พ.ศ. 2490 ได้รับแต่งตั้งเป็นรัฐมนตรีว่าการกระทรวงสาธารณสุข
ซีคอนสแควร์
การจัดสรรพื้นที่
ซีคอนสแควร์ เป็นศูนย์การค้าครบวงจรที่มีคุณภาพได้มาตรฐานสากล โดยมีลักษณะเป็นอาคารเดี่ยวสูง 5 ชั้น และมีชั้นใต้ดินอีก 2 ชั้น มีพื้นที่ทั้งหมดประมาณ 500,000 ตารางเมตร พื้นที่ร้านค้า 200,000 ตารางเมตร มีที่จอดรถกว่า 7,000 คัน มีพื้นที่สำคัญดังนี้
ตีนนก
ตีนนก หรือสมอตีนเป็ด ลือแบ ชื่อสามัญอื่นๆของพืชนี้ได้แก่ ในศรีลังกาเรียก  "Milla" ในอินโดนีเซียเรียกลาบัน  ในเกาะซูลาเวซีเรียก "gulimpapa" ในพม่าเรียก "kyetyo po" ในมาเลเซียเรียกเลอบัน  "leban" และในฟิลิปปินส์เรียก "molave" เป็นไม้ต้นในวงศ์ Lamiaceae ลำต้นแตกเป็นสะเก็ด เปลือกสีเหลืองหรือสีน้ำตาล ใบประกอบแบบฝ่ามือ ดอกช่อ กลีบดอกสีน้ำเงินหรือสีม่วงเข้ม ผลเดี่ยวทรงกลม สุกแล้วเป็นสีม่วงเข้มจนเกือบดำ
เนื้อไม้ใช้ในการก่อสร้าง ใช้เป็นยาขับลมในลำไส้ ใบใช้ตำแล้วพอกแผล ผลใช้แก้อาการบิด ไม้ใช้ทำเครื่องมือทางการเกษตรและที่อยู่อาศัย
การประกวดเพลงยูโรวิชันปี 1975
การประกวดเพลงยูโรวิชันปี 1975 เป็นการประกวดร้องเพลงโดยจัดขึ้นที่เมืองสต็อกโฮล์ม ประเทศสวีเดน จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ Ding-a-dong ขับร้องโดย Teach-In ตัวแทนจากเนเธอร์แลนด์
วิธีฮันติงตัน-ฮิลล์
วิธีฮันติงตัน-ฮิลล์ (Huntington–Hill method) เป็นวิธีการจัดสรรปันส่วนที่นั่งในสภาโดยใช้ตัวหารพิเศษ D ซึ่งเปลี่ยนไปตามเขตเลือตั้ง (เท่ากับขนาดประชากรหารด้วย D) โดยใช้ค่าเฉลี่ยเรขาคณิตเป็นโควตาต่ำและโควตาสูงสำหรับเป็นตัวหาร ซึ่งจะทำให้ผลลัพธ์ออกมาเป็นจำนวนที่นั่งที่ลดความแตกต่างของขนาดเขตเลือกตั้ง ซึ่งเมื่อนำมาใช้กับระบบการลงคะแนนแบบสัดส่วน จะคล้ายกับวิธีค่าเฉลี่ยสูงสุดที่ใช้ในระบบสัดส่วนแบบบัญชีรายชื่อโดยตัวหารที่ใช้คือ โดย n คือจำนวนที่นั่งของแต่ละรัฐหรือพรรคการเมืองได้รับจัดสรรในขั้นตอน (โควตาต่ำ) และ n + 1 คือจำนวนที่นั่งที่แต่ละรัฐหรือพรรคการเมืองควรจะได้ตามบัญชีรายชื่อ (โควตาสูง) โดยถึงแม้ว่าจะไม่มีสภานิติบัญญัติใดใช้วิธีการจัดสรรปันส่วนนี้ในการแบ่งที่นั่งให้พรรคการเมืองภายหลังการเลือกตั้ง แต่ในอดีตเคยได้รับการเสนอใช้สำหรับการเลือกตั้งสภาขุนนางซึ่งกำกับไว้ในร่างพระราชบัญญัติการปฏิรูปสภาขุนนาง ซึ่งไม่ผ่านการพิจารณาจากสภา
การประกวดเพลงยูโรวิชันปี 1975
การออกอากาศ
สถานีวิทยุสวีเดน ชื่อในขณะนั้น เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม
ประเทศที่ไม่เข้าร่วมในปีนี้
วิธีฮันติงตัน-ฮิลล์
วิธีหารนี้ถูกใช้ในการจัดสรรที่นั่งในสภาผู้แทนราษฎรสหรัฐเพื่อการหาจำนวนที่นั่งของผู้แทนราษฎรสำหรับแต่ละรัฐ โดยถูกเรียกโดยสำนักงานสำมะโนประชากรสหรัฐว่าเป็น วิธีสัดส่วนเท่า (Method of equal proportions) โดยตั้งชื่อให้เกียรติแก่ผู้คิดค้น คือ เอ็ดเวิร์ด ฮันติงตัน และโจเซฟ แอดนา ฮิลล์
การจัดสรรที่นั่ง
ในกรณีใช้วิธีฮันติงตัน-ฮิลล์ในการจัดสรรที่นั่งสำหรับการเลือกตั้งในสภานิติบัญญัติ ภายหลังการนับคะแนนทั้งหมดแล้วจะมีการคำนวนค่าคุณสมบัติ โดยขั้นตอนนี้เป็นขั้นตอนที่จำเป็นเนื่องจากการเลือกตั้งสภานิติบัญญัตินั้นพรรคการเมืองทุกพรรคการเมืองไม่ได้รับการรับรองว่าจะได้ที่นั่งอย่างน้อยหนึ่งที่นั่ง หากไม่มีเกณฑ์คะแนนเสียงขั้นต่ำแล้วค่าคุณสมบัตินี้จะเท่ากับโควตาแฮร์ หรือ
ในกรณีที่มีการใช้เกณฑ์คะแนนเสียงขั้นต่ำ (exclusion threshold) ค่าคุณสมบัติจะเท่ากับ
คะแนนรวมของพรรคการเมืองที่เท่ากับหรือมากกว่าค่าคุณสมบัติจะได้รับที่นั่งตามผลลัพธ์นั้น โดยผลอาจจะแตกต่างไปตามเกณฑ์คะแนนเสียงขั้นต่ำ
ในสภานิติบัญญัติที่ไม่ใช้เกณฑ์ขั้นต่ำ จำนวนจะเท่ากับ 1 ที่นั่ง แต่ในกรณีที่ใช้เกณฑ์ขั้นต่ำ จะสามารถคำนวนจำนวนที่นั่งได้โดยสูตร
โดยจุดทศนิยมทั้งหมดจะต้องปัดขึ้น
ในสภานิติบัญญัติที่มาจากการลงคะแนนในระบบเลือกตั้งแบบสัดส่วนที่มีสมาชิกแบบผสม ตัวเลขจำนวนที่นั่งจะถูกปรับแต่งโดยใส่จำนวนของที่นั่งที่พรรคการเมืองชนะในแบบแบ่งเขตก่อนการคำนวนจัดสรรที่นั่ง
การกำหนดค่าคุณสมบัตินั้นไม่จำเป็นหากเป็นการจัดสรรที่นั่งในสภานิติบัญญัติที่กำหนดตามผลสำมะโนประชากรที่ทุกๆ รัฐจะได้รับที่นั่งอย่างแน่นอนเป็นจำนวนหนึ่ง เช่น อย่างน้อยหนึ่งที่นั่ง (ในกรณีของสหรัฐ) หรือมากกว่าหนึ่ง ซึ่งอาจจะเหมือนกันในทุกรัฐ (เช่น ในบราซิล) หรือมากน้อยแตกต่างกันระหว่างรัฐ (เช่น ในแคนาดา)
โดยภายหลังจากที่พรรคการเมืองทั้งหมด หรือรัฐทั้งหมดนั้นได้รับจำนวนที่นั่งคร่าวๆ แล้ว จะมีการคำนวนชุดผลหารขึ้นเช่นเดียวกับในวิธีค่าเฉลี่ยสูงสุดเพื่อให้แต่ละพรรคการเมืองหรือรัฐ กับจำนวนที่นั่งได้รับการจัดสรรไปยังพรรคการเมืองหรือรัฐที่มีผลหารสูงสุดก่อนจนกระทั่งไม่เหลือจำนวนที่นั่งว่างให้จัดสรร สูตรการหารที่ใช้ในวิธีฮันติงตัน-ฮิลล์คือ
โดยที่